paragraph_text: Puno ime joj je bilo "Koordinirani odbor oružanih snaga, policije i teritorijalne vojske", a kasnije se preimenovala u "Privremeno vojno upravno vijeće". Njihova glavna zadaća bila je iskorijeniti korupciju u vojsci i popraviti situaciju. Predsjednikom tog vijeća imenovan je bojnik, a kasnije pukovnik Mengistu Haile Mariam. Razdoblje nakon revolucije, od 1975. do 1977. godine naziva se u Etiopiji razdoblje Crvenog terora. No, Derg je izabrao nove zapovjednike, a originalnih članova bilo je 120. Mnogi članovi stranke su se naposljetku zavadili i pobili. Posljedica toga bio je građanski rat, koji se zbio tijekom hladnog rata. Stranka je optužena za genocid i ubojstva desetine tisuća političkih neistomišljenika.